open-index/open-wikipedia-markdown huggingface dataset:
Bird of Pray

"**Bird of Pray**" (בעברית: "**ציפור תפילה**"; משחק מילים עם הביטוי האנגלי "**Bird of Prey**", "**ציפור טרף**") הוא סינגל שהוקלט על ידי הלהקה האוקראינית ציפרבלאט. הוא נכתב על ידי חברי הלהקה, ונבחר לייצג את  באירוויזיון 2025, שהתקיים בבזל שבשווייץ. יצא לאור ב-24 בינואר 2025 דרך חברת התקליטים גיישה נינג'ה סמוראי.

## תחרות הזמר של האירוויזיון
### Vidbir 2025
Vidbir 2025 הייתה המהדורה התשיעית של תחרות "Vidbir", אשר משמשת את חברת השידור הציבורי הלאומית של אוקראינה מדי שנה לבחירת נציגות אוקראינה לאירוויזיון. התחרות התקיימה ב-8 בפברואר 2025 בקייב. תהליך הבחירה התבצע בשלושה שלבים: בשלב הראשון, הגישו אמנים ופזמונאים את מועמדותם דרך טופס מקוון. מתוך כלל המועמדים נבחרו 20 מתחרים לרשימה המורחבת, שפורסמה ב-11 בדצמבר 2024. בשלב השני, המתמודדים שנבחרו התייצבו למבחני הד, בסופם צומצמה הרשימה לתשעה אמנים, כאשר מתמודד נוסף נבחר במסגרת הצבעה מקוונת. השלב השלישי והסופי היה הגמר הטלוויזיוני, שהתקיים בפברואר 2025, ובו נבחר השיר הזוכה באמצעות שילוב של הצבעת קהל וקולות חבר שופטים.

ב-20 בדצמבר 2024, לאחר שעברו את שלב האודישנים, הוכרזה להקת ציפרבלאט כאחת מעשרת המתמודדים בתחרות עם השיר "Bird of Pray". השיר בוצע במהלך הגמר, שנערך ב-8 בפברואר 2025, ובסיומו זכה במקום הראשון, לאחר שהשיג את מרב הקולות מהקהל ומהשופטים.

### באירוויזיון
 אוקראינה שובצה להתחרות בחלקו הראשון של חצי הגמר הראשון, שהתקיים ב-13 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוקראינה הופיעה חמישית, אחרי  ולפני . בסוף הערב הוכרזה אוקראינה כאחת מעשר המדינות שהעפילו לשלב הגמר. מאוחר יותר התברר כי אוקראינה דורגה במקום הראשון עם 137 נקודות.

זמן קצר לאחר שידור חצי הגמר הראשון נערכה הגרלת הקצאה שקבעה באיזו מחצית תופיע כל מדינה בגמר. אוקראינה שובצה להופיע במחצית הראשונה. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אוקראינה שובצה כהופעה השביעית, אחרי  ולפני . אוקראינה דורגה במקום התשיעי עם 218 נקודות; 60 נקודות מהשופטים, ו-158 נקודות מהקהל.

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי אירוויזיון 2025
קטגוריה:שירי אוקראינה באירוויזיון
קטגוריה:שירים באנגלית
קטגוריה:שירים באוקראינית
קטגוריה:שירים על בעלי כנף
קורנליוס פ. ואן נס

**קורנליוס פיטר ואן נס** (באנגלית: **Cornelius Peter Van Ness**; ) היה דיפלומט ופוליטיקאי אמריקאי מוורמונט, איש המפלגה הדמוקרטית-רפובליקנית ומאוחר יותר המפלגה הדמוקרטית, שכיהן כחבר בית הנבחרים של מדינתו בשנים 1818–1822, כנשיא בית המשפט העליון של ורמונט בשנים 1821–1823, לאחר מכן ועד 1826 כמושל ורמונט העשירי, כשגריר ארצות הברית בספרד בשנים 1829–1836, ולבסוף כגובה המכס של נמל ניו יורק בשנים 1844–1845.
## ראשית חייו
קורנליוס ואן נס נולד בעיירה קינדרהוק שבמדינת ניו יורק למשפחה של אמריקאים ממוצא הולנדי. אביו היה השופט פיטר ואן נס, שבבעלותו הייתה רוב הקרקע שמאוחר יותר רכש הנשיא מרטין ואן ביורן לבניית אחוזת לינדנוואלד. קורנליוס ואן נאס היה אחיהם של ויליאם ואן נס שהיה שופט פדרלי במדינת ניו יורק, ושל ג'ון פיטר ואן נס שהיה חבר בית הנבחרים של ארצות הברית מטעם מדינת ניו יורק וראש עיריית וושינגטון די. סי.

ואן נס למד בסמינר וושינגטון שבקלאוורק שבמדינת ניו יורק, וב-1800 החל ללמוד משפטים במשרד עורכי הדין של אחיו ויליאם בניו יורק. ארבע שנים לאחר מכן הוא התקבל ללשכת עורכי הדין, וב-1806 עבר לעיר סנט אלבנס שבוורמונט. ב-1809 הוא עבר לברלינגטון כאשר הוא מונה כתובע פדרלי למחוז ורמונט. ב-1813 הוא מונה כגובה המכס של מחוז ורמונט, וב-1816 מינה אותו הנשיא ג'יימס מדיסון כאחד מחברי הוועדה הפדרלית שניהלה את המשא והמתן עם ועדה מהממלכה המאוחדת להסדרת תוואי החלק הצפון-מזרחי של גבול ארצות הברית – קנדה.
## קריירה פוליטית
כמי שהיה חבר המפלגה הדמוקרטית-רפובליקנית ומאוחר יותר המפלגה הדמוקרטית, נבחר ואן נס לבית הנבחרים של ורמונט, וכיהן בו בשנים 1818–1822. בשנים 1821–1823 הוא כיהן כנשיא בית המשפט העליון של ורמונט. ב-1823 הוא נבחר כמושל ורמונט. הוא נבחר לתפקיד פעמיים נוספות וכיהן בו עד 1826, אז הוא דחה אפשרות של התמודדות לכהונה נוספת ושב לעיסוקו בעריכת דין עד 1829, אז הוא מונה כשגריר ארצות הברית בספרד. לקראת תום כהונתו כשגריר, מונה במקומו ויליאם ברי, שנפטר בליברפול בדרכו לספרד. הנשיא אנדרו ג'קסון מינה אז את ג'ון איטון, ובדצמבר 1836 סיים ואן נס את תפקידו.

בשנים 1844–1845 היא ואן נס גובה המכס הפדרלי של נמל ניו יורק.
## חיים אישיים
ואן נס היה נשוי פעמיים. אשתו הראשונה הייתה רודה סאבג', שאיתה הוא הביא לעולם חמישה ילדים, ביניהם, מרסיה, שנישאה לדיפלומט בריטי בשם ויליאם גור אוסלי, ג'יימס, שהיה ראש עיריית סן פרנסיסקו, וקורנליה, שנישאה לג'יימס רוזוולט, שהיה חבר ב וחבר בית הנבחרים של ארצות הברית מטעמה. רודה נפטרה ב-1834 כאשר ואן נס כיהן בשגריר בספרד, ומאוחר יותר התחתן ואן נס עם אישה ספרדייה, מדלנה (או מגדלנה) אלוס, שהאריכה ימים אחריו.

קורנליוס ואן נס נפטר במלון בית גירארד שבפילדלפיה ב-15 בדצמבר 1852. הוא נטמן במאוזוליאום של משפחתו בוושינגטון הבירה לצד אחיו ג'ון.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1567


## קישורים חיצוניים

* קורנליוס פ. ואן נס באתר אגודת המושלים הלאומית 
* קורנליוס פ. ואן נס באתר The Political Graveyard 
* 

קטגוריה:אמריקאים ילידי מדינת ניו יורק
קטגוריה:מושלי ורמונט
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של ורמונט
קטגוריה:שגרירי ארצות הברית בספרד
קטגוריה:שופטי בתי המשפט של מדינת ורמונט
קטגוריה:תובעים אמריקאים
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1782
קטגוריה:אמריקאים שנפטרו ב-1852
Laika Party

"**Laika Party**" (בעברית: "**המסיבה של [[לייקה]]**") הוא סינגל שהוקלט על ידי הזמרת הנורווגית אמי. נכתב על ידה לצד ארלנד גוטולסרוד כריסטיאנסן, לריסה טורמי, טרולס מריוס אהרה והנריק אוסטלונד, שגם הפיק אותו מוזיקלית עם יונאס ינסן. הוא יצא לאור ב-20 בינואר 2025, ונבחר לייצג את  באירוויזיון 2025, שהתקיים בבזל שבשווייץ.

## רקע
בשנת 2021 השתתפה אמי בקדם האירוויזיון הנורווגי, "מלודי גרנד פרי", עם השיר "Witch Woods". היא העפילה לגמר וסיימה במקום השישי.

"Laika Party" נכתב במחנה כתיבה בשם *Rena Song Fest* בנורווגיה. הוא נכתב בהשראת הכלבה לייקה, שהייתה היצור החי הראשון שהקיף את כדור הארץ מהחלל ב-1957. לאחר שאמי נחשפה במקרה לסיפורה הטרגי של לייקה, שנהרגה כמה שעות לאחר ההמראה כתוצאה מדחק חזק ומעליית הטמפרטורות, כתבה סוף אחר לסיפור הביוגרפי: במקום מוות, מסיבה בחלל לרגל הצלחתה במשימה.

## תחרות הזמר של האירוויזיון
### ''Eurosong 2025''
*Eurosong 2025* הייתה תחרות הקדם הלאומית של אירלנד לתחרות הזמר של האירוויזיון, שפותחה על ידי תאגיד השידור האירי RTÉ לצורך בחירת נציגותה לאירוויזיון 2025. התחרות נערכה ב-7 בפברואר 2025, במסגרת מהדורה מיוחדת של *The Late Late Show*, ששודרה בערוץ RTÉ One ובסטרימינג באמצעות RTÉ Player. גמר התחרות התקיים במרכז השידור של RTÉ בדבלין, כאשר תוצאותיו נקבעו באמצעות שילוב של הצבעות משלושה גופים: חבר שופטים לאומי, חבר שופטים בין-לאומי והצבעת קהל. כל אחד מהם העניק נקודות במדרג של 2, 4, 6, 8, 10 ו-12 נקודות, כאשר במקרה של תיקו במקום הראשון, ניתנה עדיפות להצבעת הקהל.

לאחר שנדחתה בתחילה מהתחרות הנורווגית "מלודי גרנד פרי", הוכרז "Laika Party" ב-23 בינואר 2025 כאחד המשתתפים בקדם האירי לאירוויזיון. בגמר התחרות, השיר זכה הן בהצבעת חבר השופטים הלאומי והן בהצבעת הקהל, ובכך נבחר לייצג את אירלנד בתחרות.

### באירוויזיון
 אירלנד שובצה להתחרות בחלקו הראשון של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה שלישית, אחרי  ולפני . בסוף הערב הוכרזה אירלנד כאחת משש המדינות שלא העפילו לשלב הגמר. מאוחר יותר התברר כי אירלנד הגיעה למקום ה-13 עם 28 נקודות.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי אירלנד באירוויזיון
קטגוריה:שירים על מסיבות
טאוטומייטאס

**טאוטומייטאס** (בלטבית: **Tautumeitas**) היא להקת פולק-מוזיקת עולם לטבית שהוקמה ב-2015. הלהקה מורכבת משש סולניות ומספר נגנים. הלהקה ייצגה את לטביה באירוויזיון 2025, שהתקיים בבזל שבשווייץ, עם השיר "Bur man laimi".

## היסטוריה
בשנת 2017 הוציאה טאוטומייטאס עם להקת אולי אלבום בן 13 רצועות בשם **, המוקדש לאירוסים וחתונות, ונשען על מסורות מוזיקליות מהמדינות הבלטיות. הוא זכה בפרס "אלבום הפולק הטוב ביותר" לשנת 2017. בשנת 2018 הוציאה טאוטומייטאס את אלבום הסולו הראשון שלה.

ב-2 ביוני 2021 פרשה לאומה ברזה מהלהקה, בהתאם לפוסט שפורסם בחשבון האינסטגרם של טאוטומייטאס.

### אירוויזיון 2025
ב-20 בנובמבר 2024, הוכרז כי Tautumeitas נבחרה לחצי הגמר בסופרנובה 2025 עם השיר "Bur man laimi". המופע משמש לקביעת נציגה של לטביה לאירוויזיון.

ב-8 בפברואר 2025 זכתה הלהקה ב-*Supernova*, הקדם הלטבי לאירוויזיון 2025, שיתקיים בבזל שבשווייץ, עם השיר "Bur man laimi".

באירוויזיון הופיעה הלהקה בחצי הגמר השני אותו סיימה במקום ה-2 והעפילה לגמר. בגמר סיימה הלהקה במקום ה-13 עם 158 נקודות; 116 מהשופטים ו-42 נקודות מהקהל.

## קישורים חיצוניים
* 

## הערות שוליים

קטגוריה:להקות שהוקמו בשנת 2015
Bur man laimi

"**Bur man laimi**" (בעברית: "**תשמח אותי**") הוא סינגל שהוקלט על ידי הלהקה הלטבית טאוטומייטאס. נכתב על ידי אסנטה רנצאנה, אאורלייה רנצאנה, אלביס לינטינש, לאורה ליציטה וגבריאליה זוואייגזניטה, ונבחר לייצג את  באירוויזיון 2025, שהתקיים בבזל שבשווייץ. הוא יצא לאור ב-4 בדצמבר 2024, ומושר בשפה הלטבית.

## רקע
השיר הוא השיר הראשון שכולו בלטבית המתחרה באירוויזיון מאז שנת 2004. מילותיו כתובות כעין כישוף או קסם, ברוח מסורת הפיות הבלטיות שמאפיינת את הלהקה. תחילת השיר מבטיחה כי 'קללות לא יפגעו בי'. בהמשך השיר אומרת הדוברת 'אחרים בונים גשר מנחושת, אני בונה אותו מעץ אלון. גשר הנחושת מחליד, גשר האלון מעלה עלים'.

## תחרות הזמר של האירוויזיון
### ''Supernova 2025''
*Supernova 2025* הייתה המהדורה העשירית של הקדם הלאומי של לטביה לאירוויזיון. התחרות החלה ב-1 בפברואר 2025 במופע חצי הגמר והסתיימה שבוע אחר-כך בגמר. מתכונת התחרות כללה שני שלבים: חצי גמר וגמר. בחצי הגמר התמודדו 19 שירים. עשרת המתמודדים שקיבלו את מספר הקולות הגבוה ביותר העפילו לגמר. חבר השופטים היה רשאי להעניק כרטיס כניסה נוסף לגמר לאחד מהשירים שלא העפילו, אך בחר שלא לעשות זאת.

תוצאות השלבים השונים נקבעו באמצעות שילוב של 50% קולות שופטים ו-50% הצבעת קהל. הן השופטים והן הקהל העניקו ניקוד במדרג של 1–8, 10 ו-12, בהתאם למספר השירים המתמודדים בכל שלב. במקרה של שוויון, ניתנה עדיפות לשיר שקיבל את הניקוד הגבוה יותר מהציבור. הצבעת הקהל התבצעה באמצעות שיחות טלפון והודעות SMS.

ב-20 בנובמבר 2024 הוכרז כי הלהקה טאוטומייטאס נבחרה להתחרות בחצי הגמר של *Supernova 2025* עם השיר "Bur man laimi". השיר זכה בגמר התחרות, שנערך ב-8 בפברואר 2025.

### באירוויזיון
 לטביה שובצה להתחרות בחלקו הראשון של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. לטביה הופיעה רביעית, אחרי  ולפני . בסוף הערב הוכרזה לטביה כאחת מעשר המדינות שהעפילו לשלב הגמר. מאוחר יותר התברר כי לטביה דורגה במקום השני עם 130 נקודות.

זמן קצר לאחר שידור חצי הגמר השני נערכה הגרלת הקצאה שקבעה באיזו מחצית תופיע כל מדינה בגמר. לטביה שובצה להופיע בהתאם להחלטת המפיקים. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. לטביה שובצה כהופעה ה-11, אחרי  ולפני . לטביה דורגה במקום ה-13 עם 158 נקודות; 116 מהשופטים ו-42 נקודות מהקהל.

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי אירוויזיון 2025
קטגוריה:שירי לטביה באירוויזיון
קטגוריה:שירים בלטבית
סוג של בהיריון

**סוג של בהיריון** (באנגלית: **Kinda Pregnant**) הוא סרט קומדיה רומנטית אמריקאית משנת 2025, שבוים על ידי , על פי תסריט מאת ג'ולי פאיבה ואיימי שומר שגם מככבת בו לצד ויל פורטה. הסרט הופק על ידי קווין קיין.

בכורת הסרט התקיימה בנטפליקס ב-5 בפברואר 2025.

## רקע עלילתי
לייני (איימי שומר) וקייט (ג'יליאן בל) הן חברות הכי טובות מאז הילדות. אחרי שקייט נכנסת להריון, לייני, שחשה קנאה בחברתה, מנסה בסתר אביזר המדמה בטן הריונית. התגובות שהיא מקבלת גורמות לה להמשיך להעמיד פנים שהיא בהריון מתוך רצון לחוות מצב זה שהיא משתוקקת לו. בעודה ממשיכה את העמדת הפנים היא מתיידדת עם מייגן ההריונית (בריאן האווי) לאחר שהיא פוגשת אותה בשיעור יוגה לנשים בהריון ומפתחת עניין רומנטי באחיה (ויל פורטה).

## צוות השחקנים
* איימי שומר בתור לייני
* ויל פורטה בתור ג'וש, אחיה של מייגן
* בריאן האווי בתור מייגן, אחותו של ג'וש
* ג'יליאן בל בתור קייט, מורה וחברתה הכי טובה של לייני
*  בתור שירלי, מורה
*  בתור פאלון
* כריס גיר בתור סטיב
* דיימון ואינז ג'וניור בתור דייב
*  בתור רואן
* ג'ואל מור בתור מארק
* מולי סימס בתור מורה לסדנת טרום לידה
*  בתור אביה של שירלי
*  בתור ג'יין, תלמידת שיעור יוגה בהריון
* ג'קי סנדלר בתור מורה של שיעור יוגה

## הפקה
בנובמבר 2023, הוכרז שאיימי שומר מפיקה ומככבת בסרט "Kinda Pregnant", בבימויו של טיילר ספינדל ועם תסריט מעת ג'ולי פאיבה, עבור נטפליקס והאפי מדיסון; עוד הוכרז כי אדם סנדלר יהיה אחד המפיקים.

בפברואר 2024, הוכרז כי ג'יליאן בל, ויל פורטה, דיימון ואינז ג'וניור, בריאן האווי וכריס גיר הצטרפו לצוות השחקנים. בחודש שלאחר מכן הוכרז כי לצוות השחקנים הצטרפו גם , ג'ואל מור, ,  ו.

צילומי הסרט התרחשו בפברואר ומרץ 2024, ברובע ברוקלין של העיר ניו יורק.

הסרט עלה לשידור בנטפליקס ב-5 בפברואר 2025.

## קישורים חיצוניים

## הערות שוליים

קטגוריה:נטפליקס: סרטים
קטגוריה:סרטי קומדיה רומנטית אמריקאיים
קטגוריה:סרטים אמריקאיים משנת 2025
קטגוריה:סרטים באנגלית
קטגוריה:סרטי האפי מדיסון
מיריאנה קונטה

**מיריאנה קונטה** (במלטית: **Miriana Conte**; נולדה ב–17 בדצמבר 2000) היא זמרת מלטזית. ייצגה את  באירוויזיון 2025, שהתקיים בבזל שבשווייץ, עם השיר "Serving".

## קריירה
ב-21 בדצמבר 2016 הוכרזה קונטה כאחת מתוך 16 המתמודדים שנבחרו להשתתף בקדם האירוויזיון של מלטה לאירוויזיון 2017 עם השיר "Don't Look Down". ב-18 בפברואר 2017 סיימה במקום ה-16 והאחרון עם 156 נקודות. ב-11 באוקטובר חזרה פעם נוספת לתחרות, הפעם סיימה במקום ה-12 עם 14 נקודות.

בשנת 2018 השתתפה בעונה הראשונה של הגרסה המלטזית לתוכנית הכישרונות *X Factor*, במסגרתה הקימה את להקת "4th Line", עמה הגיעה לשלב הגמר. בשנת 2019 עזבה את ההרכב, ובאותה שנה השתתפה בעונה השנייה של התוכנית כזמרת סולו, אך לא העפילה לשלב הגמר. כמו כן, לקחה חלק בהקלטת השיר "Roll the Dice", אשר שימש כהמנון הגאווה של מלטה בשנת 2019.

בשנת 2022 השתתפה פעם נוספת בקדם האירוויזיון של מלטה עם השיר "Look What You've Done Now", והגיעה למקום השישי בגמר. ב-18 באוקטובר 2023 הוכרזה בין המשתתפים בקדם לאירוויזיון 2024 עם השיר "Venom", ונקבע כי תופיע במקצה הרביעי והאחרון ב-17 בנובמבר. בסוף נובמבר העפילה לשלב הגמר, שנערך ב-3 בפברואר 2024, ובו סיימה במקום התשיעי עם 25 נקודות. היא שבה לתחרות גם ב-2025 עם השיר "Serving". היא דורגה במקום הראשון עם 182 נקודות, ונבחרה לייצג את  באירוויזיון 2025, שיתקיים בבזל שבשווייץ.

בתחרות העפילה לגמר מהמקום ה-9 בחצי הגמר. בגמר היא הופיעה כשיר מספר 20 עם 91 נקודות; 83 נקודות משופטים ו-8 נקודות מהקהל. 

## חיים אישיים
קונטה היא חצי איטלקייה. היא מגדירה את עצמה כקווירית.

## קישורים חיצוניים

## הערות שוליים

קטגוריה:מוזיקאים להט"בים
קטגוריה:משתתפי אירוויזיון 2025
קטגוריה:נציגי מלטה באירוויזיון
קטגוריה:זמרות מלטזיות
קטגוריה:ילידי 2000
Serving

"**Serving**" (בעברית: "**מגישה**"), או בשמו הקודם "**Kant**" (בעברית: "שירה"), הוא סינגל שהוקלט על ידי הזמרת המלטזית מיריאנה קונטה. נכתב על ידי קונטה, מתיו מרסיקה, שרה אוולין פולרטון ובנג'מין שמיד, שגם הפיק אותו מוזיקלית. הוא יצא לאור ב-8 בינואר 2025, ונבחר לייצג את  באירוויזיון 2025, שהתקיים בבזל שבשווייץ.

## רקע
השיר "Serving" נכתב והולחן על ידי קונטה, בנג'מין שמיד, מתיו מרסיקה ושרה אוולין פולרטון.

שמו המקורי של השיר, "Kant", שמשמעותו במלטזית היא "שירה", מופיע בפזמון במשחק מילים שמתכתב עם הביטוי "Serving Cunt", המתאר אדם בעל ביטחון עצמי רב בתרבות הלהט"ב וסצנת הדראג. המונח "Cunt" מתורגם באופן מילולי לאיבר המין הנשי. מגיש תוכנית רדיו ב-BBC Radio 2, סקוט מילס, ציין כי התחנה לא יכולה להשמיע את השיר, עקב הביטוי המיני בתוכו. בריאיון ל-TVM, הצהירה קונטה בתחילה כי איגוד השידור האירופי (EBU) אישר את השיר כפי שהוא, וכי מילותיו לא ישתנו, אך הפקתו תעבור עיבוד מחדש.

ב-4 במרץ 2025 הודיע תאגיד השידור המלטזי PBS כי ה-EBU אסר על השימוש במילה "Kant" על הבמה ודרש שינויים במילות השיר, בעקבות תלונה שהגיש BBC בהתאם לרגולציות רשות התקשורת הבריטית. ב-13 במרץ 2025 שונה שמו של השיר ל-"Serving" לקראת התחרות. הגרסה החדשה של השיר השמיטה את המילה "Kant" והחליפה אותה בצליל אנחה.

## תחרות הזמר של האירוויזיון
### ''Malta Eurovision Song Contest 2025''
*Malta Eurovision Song Contest 2025* היה תחרות הקדם הלאומי של מלטה לאירוויזיון 2025. האירוע הופק על ידי תאגיד השידור המלטזי (PBS). התחרות כללה שני חצאי גמר וגמר, שהתקיימו בין 4 ל-8 בפברואר 2025 במרכז הירידים והכנסים של מלטה בטא' אלי.

במסגרת התחרות התמודדו 24 שירים. שני חצאי הגמר, שכל אחד מהם כלל 12 שירים, התקיימו ב-4 וב-6 בפברואר 2025 בהתאמה, ומתוכם העפילו שמונה שירים לגמר, שנערך ב-8 בפברואר 2025. זהו הזוכה נקבעה באמצעות שקלול קולות תשעת השופטים עם הצבעות הקהל ביחס שווה של 50/50. במקרה של שוויון, השיר שקיבל את הדירוג הגבוה יותר מהקהל הוכרע כמנצח.

ב-12 בדצמבר 2024 נחשף כי קונטה עתידה להשתתף בתחרות. שירה שובץ להופעה שנייה בחצי הגמר הראשון, שהתקיים ב-17 בנובמבר. בסיום הערב נמנה בין השירים שהעפילו לשלב הבא. בגמר ביצעה קונטה את השיר ראשונה בסדר ההופעות וזכתה בתחרות עם 182 נקודות. היא דורגה במקום השני בהצבעת השופטים ובמקום הראשון בהצבעת הקהל.

### באירוויזיון
 מלטה שובצה להתחרות בחלקו השני של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מלטה הופיעה תשיעית, אחרי  ולפני . בסוף הערב הוכרזה מלטה כאחת מעשר המדינות שהעפילו לשלב הגמר. מאוחר יותר התברר כי מלטה דורגה במקום התשיעי עם 53 נקודות.

זמן קצר לאחר שידור חצי הגמר השני נערכה הגרלת הקצאה שקבעה באיזו מחצית תופיע כל מדינה בגמר. מלטה שובצה להופיע בהתאם להחלטת המפיקים. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. מלטה שובצה כהופעה ה-20, אחרי  ולפני . מלטה דורגה במקום ה-17 עם 91 נקודות; 83 נקודות מהשופטים, ו-8 נקודות מהקהל.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי מלטה באירוויזיון
קטגוריה:שירים על מוזיקה
אנדרס יאריד

**אנדרס יאריד** (בשוודית: **Anders Per Järryd**;  נולד ב-13 ביולי 1961) טניסאי עבר שוודי. הוא זכה להצלחות בתחרויות זוגות גברים בהם הוא השלים גראנד סלאם.

## ביוגרפיה
אנדרס יאריד נולד בשנת 1961 בעיירה לידצ'פינג במערב שוודיה. בילדות בנוסף לטניס הוא שיחק בנדי.

בשנת 1980 יאריד עבר לטניס מקצועי.

בתחרויות גראנד סלאם ליחידים ההישג של יאריד היה חצי הגמר באליפות וימבלדון 1985.

בתחרויות זוגות גברים הוא ניצח באליפות צרפת הפתוחה 1983 לצד הנס סימונסון. בשנת 1984 הוא החל לשחק לצד סטפן אדברג. בשנת 1987 הוא ניצח באליפות אוסטרליה הפתוחה 1987, אליפות צרפת הפתוחה 1987 ואליפות ארצות הברית הפתוחה 1987. באותה שנה הוא היה חבר נבחרת גביע דייוויס של שוודיה שזכתה בגביע. בשנת 1988 בוא ביחד עם אדברג זכו במדליית ארד באולימפיאדת סיאול.

בשנת 1989 יאריד החל לשחק לצד ג'ון פיצג'רלד. הם ניצחו באליפות וימבלדון 1989 ובכך יאריד השלים את "גארנד סלאם" בתחרויות זוגות גברים. ביחד עם אדברג הוא ניצח ב-3 תחרויות גראנד סלאם בשנת 1991, אך הם לא ניצחו באליפות אוסטרליה פתוחה. בסך הכול בתחרויות זוגות גברים יאריד ניצח ב-8 תחרויות גראנד סלאם ו-5 פעמים הפסיד בגמר.

ביחד עם אדברג יאריד שיחק באוילמפיאדת ברצלונה אך ללא הצלחה יתרה.

יאריד פרש מטניס מקצועי בשנת 1996.

## קישורים חיצוניים

* 

קטגוריה:טניסאים שוודים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים באולימפיאדת סיאול (1988)
קטגוריה:טניסאים באולימפיאדת ברצלונה (1992)
קטגוריה:שוודים שנולדו ב-1961
מקס טרייטל

**מקס טרייטל** (בגרמנית: **Max Treitel**; 17 בדצמבר 1890 בפוזנן – לאחר 14 בדצמבר 1942 באושוויץ) היה צייר יהודי-גרמני.
[ממוזער| הפרס הוענק למקס טרייטל מכיתתו של [לוביס קורינת כהוקרה על הישגיו הטובים, 21 במרץ 1914. חתום על ידי מקס ליברמן, לוביס קורינת, ארתור לוין פונקה ומרטין ברנדנבורג (סטודיו לציור ופיסול, ברלין-שרלוטנבורג)]]

## ביוגרפיה
טרייטל נולד למשפחה יהודית ענייה. אביו נפטר כשהיה ילד, והוא גדל עם שתי אחיותיו, פולה ויוהנה, תחת חסותה של אמם. כישרונו האמנותי זיכה אותו בתמיכתם של בני הזוג גוסטב ורוזלי גולדשמידט מפוזנן, שסייעו לו בלימודיו.

בברלין-שרלוטנבורג למד ב"סטודיו לציור ולפיסול" במשך מספר שנים. כתלמיד בכיתתו של האמן לוביס קורינת, זכה ב-21 במרץ 1914 בפרס הצטיינות מטעם הכיתה, כהוקרה על הישגיו האמנותיים. חברי חבר השופטים שהעניקו לו את הפרס כללו אישים בולטים כגון מקס ליברמן, לוביס קורינת, הפרופסור ארתור לווין-פונקה ומרטין ברנדנבורג. לצד עבודתו כצייר, שימש גם כמאייר, וייתכן שהיה חבר בזצסיון הברלינאי.

בשנות ה-20 של המאה ה-20 צייר טרייטל דיוקנאות של מספר אזרחים פינים שהתגוררו בגרמניה. בשנת 1924 צייר את דיוקנו של יוהנס מיכאל בוקס (1881–1946), הבישוף הקתולי הראשון של פינלנד לאחר הרפורמציה הפרוטסטנטית, שהיה כומר ממוצא הולנדי.

ב-14 בדצמבר 1942 גורש טרייטל לאושוויץ יחד עם אחותו הבכורה יוהנה טרייטל, שהייתה עיוורת וסבלה משיתוק חלקי. מאז שנת 1925 התגוררו השניים יחד ברחוב קרלסרוהר 23 בברלין. שניהם נרצחו באושוויץ. לזכרם הונחו אבני נגף (מול ביתם בברלין).

## יצירות
חלק מיצירותיו של טרייטל שמורות במוזיאון היהודי בפרנקפורט וכן באוספים פרטיים של פטרוניו ולקוחותיו.

## קישורים חיצוניים

## הערות שוליים

קטגוריה:ציירים גרמנים
קטגוריה:יהודים גרמנים
קטגוריה:ציירים שנספו במחנה ההשמדה אושוויץ
קטגוריה:גרמנים שנולדו ב-1890
קטגוריה:גרמנים שנפטרו ב-1942
הערב (קספר דויד פרידריך)

**הערב** (בגרמנית: **Der Abend**) הוא ציור שמן על בד משנת 1821 מאת הצייר הרומנטי קספר דויד פרידריך. הציור נמצא באוסף המוזיאון הלאומי של סקסוניה התחתונה בהנובר. היצירה היא חלק מסדרה המתארת את מחזור היום, לצד הציורים "הבוקר", "הצהריים" ו"אחר הצהריים".

### תיאור היצירה
הציור מציג יער אורנים צפוף, המשתרע על פני כל הבד. קרקע היער מתוארת בגוונים ירקרקים-חומים, עם פרחים אדומים הפורחים בתוכה, ונקודות מגוז הנעלמות בצד השמאלי והימני של התמונה. בחזית הציור ישנה קרחת יער ובה שיחי אורנים, ושביל המתפתל באלכסון מהשמאל אל המרכז. במרכז הציור ניצבות שתי דמויות לבושות בתלבושת גרמנית מסורתית, מתבוננות בשקיעה הצובעת את השמיים בגווני אדום וצהוב. ברקע נראים עננים בהירים וכהים, וקו אופק נמוך.

### פרשנות
ציוריו של קספר דויד פרידריך משקפים את האידיאלים הרומנטיים, השואפים לפרש ולהעמיק את המשמעות של "ספר הטבע". סדרת "מחזור היום", שנוצרה בין השנים 1821–1822, משקפת במקביל למחזור היממה גם את מחזור החיים: הילדות, הנעורים, הבגרות והשקט של הזקנה.

ביצירה, שני מטיילים מתבוננים ברצף הצבעים של השמש השוקעת. האור האחרון עדיין חודר דרך גזעי האורנים, אך בעוד דקות ספורות הקסם יחלוף, והקור הלילי יזמן אותם לשוב על עקבותיהם.

### המוזיאון ושימור היצירה
ציור זה הוא אחד מהיצירות המרכזיות של הגלריה הלאומית של סקסוניה התחתונה בהנובר. במשך למעלה ממאה שנים, סדרת "מחזור היום" מוצגת כאחת מגולות הכותרת של המוזיאון. הציורים מציגים נופים אידיאליים, המזכירים את הרי ההארץ (*Harz*) או הרי הענק (*Riesengebirge*) שבאירופה. בניגוד לציור האימפרסיוניסטי המאוחר יותר, יצירות אלו לא צוירו ישירות מהטבע, אלא נוצרו בסטודיו מתוך חזון אמנותי.

קספר דויד פרידריך נחשב לאמן החשוב ביותר של הרומנטיקה הגרמנית המוקדמת. ציוריו אינם העתקה ישירה של הנוף, אלא יצירות בעלות עומק רגשי רב.


קובץ:Caspar_David_Friedrich_-_Tageszeitenzyklus,_Der_Morgen_(1821-22).jpg|טקסט=Caspar David Friedrich: Morning, 1821/22| קספר דוד פרידריך: "הבוקר", 1821/22
קובץ:Caspar_David_Friedrich_-_Tageszeitenzyklus,_Der_Mittag_(1821-22).jpg|טקסט=Caspar David Friedrich: Midday, 1821/22| קספר דוד פרידריך: "הצהריים", 1821/22
קובץ:Caspar_David_Friedrich_-_Tageszeitenzyklus,_Der_Nachmittag_(1821-22).jpg|טקסט=Caspar David Friedrich: Afternoon, 1821/22| קספר דוד פרידריך: "אחר הצהריים", 1821/22
קובץ:Caspar_David_Friedrich_-_Tageszeitenzyklus,_Der_Abend_(1821-22).jpg|טקסט=Caspar David Friedrich: Evening, 1821/22| קספר דוד פרידריך: "הערב", 1821/22


## ביבליוגרפיה (בגרמנית)

## קישורים חיצוניים

## הערות שוליים

קטגוריה:קספר דויד פרידריך
קטגוריה:ציורי שמן
קטגוריה:ציורי נוף
קטגוריה:עצים בציורים
קאפל כהנא

הרב **קופל כהנא** (1895 – 14 ביולי 1978) היה רב בריטי ומומחה במשפט השוואתי.

הוא נולד באיישישוק, ליטא בשנת התרנ"ה-1895, ללאה ויהודה.

כהנא למד בישיבת " כנסת בית יצחק" סלובודקה וכיהן כרב בביאלוביז' וברוזנוי, פולין.

בליטא, הוא היה נשוי לשרה לבית שמויש. אביה מיכאל היה רב ידוע בקוברין. נולדו להם תשעה ילדים יחד, אבל כולם נספו בשואה.  הוא נישא שוב מאוחר יותר באנגליה, אבל הם לא עשו ילדים.

טרם פרוץ מלחמת העולם השנייה, הוא נמלט לאנגליה. למד משפט רומי ואנגלי באוניברסיטת קיימברידג', והתמנה לפרופסור למשפטים, בהתמחות בבמשפט השוואתי. לאחר זאת פרש מתפקידו, ובין השנים 1946–1968 הוא לימד תלמוד והלכה ב'בית המדרש לרבנים' – ג'ודס קולג', בלונדון, והיה ראש מחלקת הסמיכה לרבנות. עם פרישתו, הוא מונה לפרופסור אמריטוס.

בשימוש עם השם משפחה 'כגן', הוא כתב מאמרים לכמה מסקירות המשפט האמריקאיות והאנגליות המובילות.

כהנא נפטר ב-ט' תמוז תשל”ח-14 ביולי 1978, והובא לקבורה בהר הזיתים בירושלים. 

## דעות
* בשנת 1966, כאשר הסוגיה ההלכתית של כשרות הג'לטין היה נתון בנידון, רב, כתב כהנא תשובה בעניין תחת הכותרת 'תשובה בעניין דזעלאטין, שבה הסיק להתר. תשובה זו הודפסה כחוברת. 
* כהנא האמין כי על מדינת ישראל להיות כפופה למשפט עברי, ובשנת 1960 פרסם ספר באנגלית בנושא שכותרתו "המקרה של המשפט האזרחי היהודי במדינת היהודים".
* הוא לימד בשפה האנגלית, מתנגד למסורת השורשית לפיה ניתן ללמד תלמוד רק ביידיש (אף על פי שיידיש הייתה שפת האם שלו), וטען שאנגלית עשירה יותר במונחים טכניים ומתאימה יותר להסבר לימודי התלמוד, לבד מהעובדה שצעירי הדור הנוכחי לא יכלו ללמוד תלמוד כי הם לא מבינים יידיש.

## כתבים
חוץ מספריו שהודפסו בשפת האנגלית, הספרים שכהנא הוציא לאור בעברית הם:
* "ברכת כהן" – חידושים וביאורים בהלכות אישות, מוסד הרב קוק, תשל"ג, ירושלים. גרסה מורחבת ותלמודית יותר של האנגלית "תורת הנישואין במשפט העברי" (1966)
* "נחלת כהן" (תשל"ז): מחקר ודיון במושג הירושה על פי ההלכה היהודית, לונדון, תשל"ז

## הערות שוליים

קטגוריה:יהודים הקבורים בהר הזיתים: חלקת קהילת ירושלים
קטגוריה:רבנים ליטאים
קטגוריה:רבנים בריטים
קטגוריה:בוגרי אוניברסיטת קיימברידג'
קטגוריה:סגל אוניברסיטת קיימברידג'
קטגוריה:בוגרי ישיבת כנסת בית יצחק-קמניץ
קטגוריה:בריטים שנולדו ב-1895
קטגוריה:בריטים שנפטרו ב-1978
פרק 5 לחוקת ארצות הברית

**הפרק החמישי** בחוקת ארצות הברית מתייחס לאפשרויות לתקן את החוקה, והוא מציב את הנוסחה לעשות זאת. למעשה, הפרק החמישי הוא שאפשר את הוספת מגילת הזכויות של ארצות הברית במסגרת עשרת התיקונים הראשונים לחוקה.

ראשית, על שני שלישים מחברי הבתים (הסנאט ובית הנבחרים) לראות בכך צורך ולהציע תיקונים, או שהבקשה תגיע מצדם של בתי המחוקקים של לפחות שני שלישים מהמדינות.

במקרה כזה, יש לכנס ועידה שתציע את התיקונים, והללו ייחשבו חלק מהחוקה אחרי שיאושרו בבתי המחוקקים או בוועידות מקומיות של לפחות שלושה רבעים מהמדינות.

מגבלה ספציפית מתייחסת לסעיף ההגירה שמופיע בפרק 1 לחוקה, ואשר באותו סעיף מפורש כי הקונגרס לא יוכל לשנות אותו עד שנת 1808. מגבלה נוספת קובעת כי שום תיקון לא יוכל להוביל לכך "שזכות ההצבעה השווה של שום מדינה לא תישלל ממנה בלא הסכמתה".

## ראו גם
* מדינות ארצות הברית
* חוקת ארצות הברית

## קישורים חיצוניים
* , באתר ויקיטקסט 

פרק 5
אינטרסיטי 225

**אינטרסיטי 225** (באנגלית: **InterCity 225**) היא רכבת חשמלית מהירה הנמצאת בשימוש מספר קווים בבריטניה.

מערך האינטרסיטי 225 מורכב מקטר חשמלי בריטיש רייל סדרה 91, תשעה קרונות סימן 4 וקרון ניהוג (DVT). הרכבת תוכננה לפעול במהירויות של עד 140 מייל לשעה (225 קמ"ש; מכאן שמה), אם כי היא מוגבלת ל-125 מייל לשעה (201 קמ"ש) בשירות עקב בגלל מגבלות תשתית. הרכבות הוכנסו לשירות החל מ-1989 בקו החוף המזרחי הראשי (ECML), בעיקר בקווי השירות בין לונדון קינגס קרוס ללידס, יורק ואדינבורו. פיתוח האינטרסיטי 225 הושפע מפרויקט הרכבת המתקדמת לנוסעים (APT), ממנו נלקחו אלמנטים ופיתוחים טכנולוגים רבים.

מאז 2019 רכבות האינטרסיטי 225 החלו בתהליך הוצאה משירות בקווים המהירים של המפעיל רכבת לונדון וצפון-מזרח (LNER) בחוף המזרחי לטובת רכבות מסדרה 800 ו-801 "אזומה". נכון ל-2024 כשבעה מערכי אינטרסיטי 225 נמצאים בשירות פעיל חברת רכבות לונדון וצפון-מזרח, Tfw רייל רכשה 37 קרונות נוסעים סימן 4 ו-8 קרונות ניהוג ממערך האינטרסיטי לשימוש הקווים הראשיים בין קארדיף וסוונסי למנצ'סטר והוליהד. בשימוש בוויילס, שהחל ביולי 2021, הקטר החשמלי מסדרה 91 הוחלף בקטרי דיזל מסדרה 67 שכן חלקים מרשת המסילות הוולשית אינם מחושמלים.

## קווים מפעילים
[280px|ממוזער|מערך האינטרסיטי 225 בשימוש [וירג'ין טריינס, 2015]]
[280px|ממוזער|מערך אינטסיטי 225 מותאם בשימוש [תחבורה לוויילס, הכולל רק 5 קרונות נוסעים וקטר דיזל מסדרה 67 במקום הקטר החשמלי מסדרה 91 (בקצה הרחוק בתמונה).]]
### מפעילות נוכחיות
* רכבת לונדון וצפון-מזרח (LNER) כולל בשירות המהיר "הסקוטי המעופף" בין לונדון לאדינבורו
* טרנספורט פור ויילס רייל (TfW רייל)

### מפעילות לשעבר
* בריטיש רייל: שירות "אינטרסיטי" (לפני הפרטת הרשת)
* הרכבת הצפון-מזרחית הגדולה (GNER)
* נשיונל אקספרס החוף המזרחי
* וירג'ין טריינס

## קישורים חיצוניים
* 

## הערות שוליים

קטגוריה:רכבות מהירות
קטגוריה:הממלכה המאוחדת: רכבות
קטגוריה:קרונועים
לוסי אורטלפ

**לוסי אורטלפ** (בגרמנית: **Lucy Ortlepp**; נולדה בשם לוסי בוק, 2 בפברואר 1883, נויברנדנבורג – נרצחה ב-30 באוגוסט 1943, אושוויץ-בירקנאו) הייתה ציירת יהודייה-גרמנייה.

## קורות חייה
לוסי בוק נולדה למשפחת סוחרים אמידה. בראשית המאה ה-20 לא התקבלה ללימודים באוניברסיטה, מאחר שבאותה תקופה לא הייתה לנשים גישה חופשית להשכלה גבוהה. בגיל 16 עברה לברלין והצטרפה לאגודת נשות האמניות של ברלין, ארגון עצמאי של נשים, שם החלה ללמוד ציור ואמנות באופן פרטי. כעבור שנתיים השלימה את הכשרתה כמורה לרישום. לאחר מכן יצאה למסעות לימוד בשווייץ, איטליה ואנגליה. עם חזרתה לברלין המשיכה את לימודיה אצל הצייר לוביס קורינת. היא התמקדה בעיקר בציור דיוקנאות וטבע דומם, תוך שימוש בעיפרון, גיר, גיר אדום וצבעי מים. ככל הנראה, הכירה בברלין את פאול אורטלפ, ספרן בראשית דרכו. לאחר שסיים את לימודיו בשנת 1907, נישאו השניים בשנת 1908. לאחר נישואיה עברה להתגורר בוויימאר, שם לימדה ציור ורישום. עם נישואיה התנצרה והצטרפה לכנסייה הפרוטסטנטית, אך בעיני המשטר הנאצי לא היה בכך די כדי להסתיר את מוצאה היהודי.

### רדיפות ורצח
משנת 1933 החלו בני הזוג אורטלפ לסבול מהתנכלויות השלטון הנאצי. בשנת 1937 נאלץ פאול אורטלפ לפרוש לגמלאות מוקדמות, כעונש על סירובו להתגרש מאשתו היהודייה. בשנת 1939 ניסו השניים להגר לשווייץ, אך נכשלו בניסיונם. בשנת 1943 נעצרה לוסי אורטלפ ונשלחה למחנה הריכוז טרזיינשטט, ומשם גורשה למחנה ההשמדה אושוויץ-בירקנאו, שם נרצחה.

[250px|ממוזער|שמאל|[אבן נגף שהונחה ליד ביתה בויימאר]]

## הנצחה
בשנים 1927–1928 נבנה בית טרטנר (Haus Trettner) ברחוב רטשטאננווג 21 בוויימאר, בסגנון הבאוהאוס. בשנת 1930 רכשו בני הזוג אורטלפ את הבית, אשר נחשב כיום למבנה לשימור. לזכרה של לוסי אורטלפ הונחה לוחית הנצחה מסוג אבן נגף על המדרכה מול ביתה.

## ביבליוגרפיה

## קישורים חיצוניים

## הערות שוליים

קטגוריה:נספים במחנה ההשמדה אושוויץ
קטגוריה:ציירות יהודיות גרמניות
קטגוריה:אמנים יהודים גרמנים
קטגוריה:ציירים שנספו במחנה ההשמדה אושוויץ
קטגוריה:גרמנים שנולדו ב-1883
קטגוריה:גרמנים שנפטרו ב-1943
זיגי בן חיים

[250px|ממוזער|שמאל|'''צעד מפואר''', נמצא מאחורי [התיאטרון הקאמרי|תיאטרון הקאמרי בתל אביב.]]
**אמנון "זיגי" בן חיים** (נולד ב-1945) הוא צייר ופסל ישראלי.

## ביוגרפיה
בן חיים נולד בעיראק. בגיל 5 ברח עם משפחתו באישון לילה שהתחפשה לעולי רגל שיעים. הוא הגיע לישראל ב-1951 לאחר מסע קשה של כשנה דרך איראן. המשפחה התגוררה ברמת גן. בצבא שרת בסיירת שקד. בשנים 1966–1970 למד אמנות במכון אבני בתל אביב, ב-1971 למד במכללת קליפורניה לאמנות ואומנות ובשנים 1972–1974 למד תואר שני באוניברסיטת סן פרנסיסקו, קליפורניה.

ב-1984, הציג בתערוכת יחיד במוזיאון ישראל בירושלים. ב-1987 הציג בתערוכת יחיד ב.

בשנת 2005 הוא הוזמן על ידי נאס"א ליצור יצירה עבור מעבורת החלל קולומביה. בשנת 2013 הוזמן שוב על ידי נאס"א ליצור עבודה עבור גשושית שיצאה לחקור את מאדים.

זיגי בן חיים הציג את עבודותיו במספר רב של תערוכות יחיד וקבוצתיות ברחבי העולם, בין השאר במוזיאון ישראל, מוזיאון תל אביב, מוזיאון ברוקלין, מוזיאון גוגנהיים בניו יורק ועוד. יצירותיו נמצאות באוספים של מוזיאונים חשובים ברחבי העולם.

בן חיים חי ויוצר בניו יורק.

## פסלים במרחב הציבורי
* **ג'נטלמן** - סוהו, ניו יורק, ארצות הברית
* פסל גדול - על-פי הזמנת עיריית ניו-יורק. הוצב למשך שנה שלמה בכיכר האמרשלד – לא הרחק מהכניסה לבניין האו"ם
* **צעד מפואר** - מאחורי התיאטרון הקאמרי, תל אביב 2003
* **שלושת המופלאים** - רשת ברזל, צבע אפוקסי, צינור ברזל, גן הפסלים, בית החולים תל השומר 2006
* **הערה בדשא** - רחוב אברהם שלונסקי 6, תל אביב-יפו, ישראל
* **המלך מחפש חבר** - גן סיפור בחולון. (גן חסידי אומות העולם בשכונת נווה רמז)

## פרסים
* זכה שלוש פעמים במענק קרן פולק קארסנר
* מענק קרן אמילי הארווי
* מלגות קרן התרבות אמריקה-ישראל

## תערוכות יחיד
חלק קטן מהתערוכות יחיד שבהן הציג
* 1984 - מוזיאון ישראל בירושלים
* 1987 - המוזיאון היהודי של ניו יורק
* 1989 - מוזיאון האמנות של אוניברסיטת קורנל
* 1999 - מוזיאון לאמנות של לאס-וגאס
* 2000 - מוזיאון חיפה
* 2005 - מעונו הפרטי של שגריר גרמניה בוושינגטון

## קישורים חיצוניים

* [אמנון (זיגי) בן חיים](https://museum.imj.org.il/artcenter/newsite/he/?artist=בן-חיים,%20אמנון%20(זיגי)&list=ב), באתר מוזיאון ישראל, ירושלים
* 

## הערות שוליים

קטגוריה:פסלים ישראלים
קטגוריה:ציירים ישראלים
קטגוריה:רמת גן: אישים
קטגוריה:בוגרי מכון אבני
קטגוריה:בוגרי אוניברסיטת סן פרנסיסקו
קטגוריה:מהגרים מישראל לארצות הברית
קטגוריה:ישראלים ילידי עיראק
קטגוריה:ישראלים שנולדו ב-1945
Pitorro de Coco

"**Pitorro de Coco**" (נכתב: "**PIToRRO DE COCO**"; ובעברית: "**פיטורו קוקוס**") הוא שיר מאת הראפר הפוארטוריקני באד באני. השיר יצא ב-26 בדצמבר 2024, דרך רימאס כסינגל השני מתוך אלבומו השישי *[[Debí Tirar Más Fotos]]*.

## הלחנה
"Pitorro de Coco" נקרא על שם רום פוארטוריקני (Pitorro).

במילותיו, עוסק בשברון הלב של באד באני על מאהבת לשעבר במהלך החגים. הוא מדבר על נושאים כמו בדידות ונוסטלגיה ככל שהשנה החדשה מתקרבת. סוג השיר מתחבר לשורשיו של באד באני עם סגנון  טהור, שהוא ז'אנר אפרו-קריבי מסורתי מפוארטו ריקו.

בשיר יש דגימה מהשיר "Si Yo Fuera Alcalde" של Chuíto el de Bayamón.

## קליפ
קליפ רשמי יצא לסינגל ב-31 בדצמבר 2024. בבימויו של בניטו אנטוניו בעצמו ורוביסון פלוריאן, בקליפ נראה באד באני לבוש בחליפה כחולה בגוון בייבי בלו, משקפי שמש וכובע חורפי באמצע מסיבת ראש השנה האזרחית. וברקע האנשים מסביבו יושבים, מדברים וחוגגים את השנה החדשה. במהלך הקליפ עוברות מספר נשים צעירות ואישה מבוגרת המחלקת עוגיות ליושבים, בעוד שבאד באני יושב על כיסא פלסטיק במרכז הפריים ושר על געגועיו לאהובתו במהלך החג. באחת הסצנות מגיעה אחת הנשים הצעירות ומעבירה לו זיקוק ופחית משקה ומתחילה בריקוד טוורק בניסיון לפתות את באד באני, אך האנשים הסובבים אותו עוצמים את עיניו.

עם סצנת הסיום, מדליק באד באני את הזיקוק אותו קיבל מהבחורה, והמצלמה מתרחקת למראה ילדה ישנה על כיסא ואדם על כיסא אחר אוכל.

## מיקומי שיא

## נתוני מכירות

## הערות שוליים

קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי טייני
קטגוריה:שירים שנכתבו על ידי באד באני
נישואיה של ויקטוריה, הנסיכה המלכותית (ג'ון פיליפ)

**"נישואי ויקטוריה, הנסיכה המלכותית"** הוא ציור משנת 1860 מאת האמן הבריטי ג'ון פיליפ. היצירה מתארת את טקס נישואיהם של ויקטוריה, הנסיכה המלכותית, ופרידריך נסיך פרוסיה, שנערך ב-25 בינואר 1858 בקפלת סנט ג'יימס שארמון סנט ג'יימס.  

ויקטוריה הייתה בתם הבכורה של המלכה ויקטוריה והנסיך אלברט, ובתקופה קצרה אף שימשה יורשת עצר משוערת עד לידתו של אחיה, אדוארד, נסיך ויילס. פרידריך היה אחיינו של פרידריך פרידריך וילהלם הרביעי, מלך פרוסיה, ולימים הפך לקיסר גרמניה. נישואיהם ייצגו איחוד שושלתי בין בית הוהנצולרן לבית סקסה-קובורג-גותה. הציור הוזמן על ידי ויקטוריה, מלכת הממלכה המאוחדת מג'ון פיליפ, אחד מצייריה האהובים. פיליפ ערך רישומים מקדימים במהלך הטקס ולאחר מכן פיתח את הדיוקנאות של הדמויות המרכזיות. בין הדמויות המופיעות בציור: הנסיכה ויקטוריה, הנסיך פרידריך, המלכה ויקטוריה, הנסיך אלברט, אדוארד נסיך ויילס, אוגוסטה, נסיכת סקסוניה-ויימאר-אייזנך, לאופולד הראשון, מלך הבלגים, ויקטוריה, דוכסית קנט ואמה של המלכה ויקטוריה, ולורד פלמרסטון, ראש ממשלת בריטניה. המלכה ויקטוריה הביעה שביעות רצון רבה מהתוצאה הסופית.  בשנת 1875 היה הציור תלוי במסדרון הגדול של טירת וינדזור. כיום הוא נותר חלק מהאוסף המלכותי. 

## ביבליוגרפיה

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:טירת וינדזור
קטגוריה:ציורים באוסף המלכותי של הממלכה המאוחדת
קטגוריה:דיוקנאות של משפחת המלוכה הבריטית
קטגוריה:המלכה ויקטוריה בציורים
קטגוריה:ציורי היסטוריה
1983 בטלוויזיה

בערך זה מצוינים אירועים בולטים שהתרחשו במהלך שנת 1983 ונוגעים לעולם הטלוויזיה.

## אירועים בולטים

* בתחילת 1983 הוסר באופן מוחלט המחיקון, והטלוויזיה הישראלית עברה לשידור מלא בצבע. השידור הראשון ששודר לאחר הסרת המחיקון הוא מהדורת "מבט". 
* 28 בפברואר 1983 – בפרק הסיום של הסדרה "מ.א.ש" צופים 106 מיליון איש (שבעים ושבעה אחוזי צפייה). זהו שיא צפייה בתולדות הטלוויזיה האמריקנית, שנשבר רק ב־2010 במהלך שידור של הסופרבול.
* 18 באפריל – ערוץ דיסני מתחיל את שידוריו בארצות הברית.
* 23 באפריל – תחרות האירוויזיון התקיימה במינכן שבגרמניה המערבית. בתחרות זכתה לוקסמבורג, עם השיר "Si la vie est cadeau" ("אם החיים הם מתנה"), אותו ביצעה הזמרת הצרפתייה קורין הרמס.

## סדרות ותוכניות טלוויזיה חדשות ב-1983

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1983. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1983]]**.

;**בישראל**



File:Hanna Maron & Yehoram Gaon - Krovim Krovim.jpg|"קרובים קרובים"



;**במדינות אחרות**

## סדרות ותוכניות בולטות שבוטלו או הסתיימו ב-1983

**בארצות הברית**

**בישראל**

## נולדו

* 23 בפברואר – אמילי בלאנט, שחקנית קולנוע וטלוויזיה בריטית-אמריקאית זוכת פרס גלובוס הזהב
* 23 בפברואר – עזיז אנסרי, שחקן, קומיקאי וסטנדאפיסט אמריקאי ממוצא הודי אשר נודע במיוחד בזכות תפקידו בתור טום הברפורד בסדרה הקומית האמריקנית "מחלקת גנים ונוף"
* 27 בפברואר – קייט מארה, שחקנית קולנוע וטלוויזיה אמריקאית
* 24 ביוני – עוז זהבי, שחקן, דוגמן ומנחה טלוויזיה ישראלי
* 14 באוגוסט – מילה קוניס, שחקנית קולנוע וטלוויזיה ומדבבת יהודייה-אמריקאית
* 20 באוגוסט – אנדרו גארפילד, שחקן קולנוע וטלוויזיה אמריקאי-בריטי ממוצא יהודי
* 21 בספטמבר – מגי גרייס, שחקנית קולנוע וטלוויזיה אמריקאית
* 25 בספטמבר – דונלד גלובר, שחקן, זמר, וכותב אמריקאי, זוכה חמישה פרסי גראמי ושני פרסי אמי
* 17 באוקטובר – פליסיטי ג'ונס, שחקנית קולנוע טלוויזיה ותיאטרון אנגלייה
* 19 באוקטובר – רבקה פרגוסון, שחקנית קולנוע וטלוויזיה שוודית
* 20 באוקטובר – אלונה טל, זמרת ושחקנית קולנוע וטלוויזיה ישראלית
* 21 באוקטובר – נינט טייב, זמרת ושחקנית ישראלית

## נפטרו

* 3 באוגוסט – קרולין ג'ונס, שחקנית קולנוע וטלוויזיה אמריקאית-יהודייה אשר גילמה בשנות ה-60 את מורטישה אדמס בסדרה "משפחת אדמס" (נולדה ב-1930)

## פרסים

## קישורים חיצוניים

## הערות שוליים
אהרון מייברג

**אהרון מייברג** (נולד ב-13 ביולי 1956, בטיומן) הוא איש עסקים ישראלי ממוצא אוקראיני, יו"ר דירקטוריון ובעלים משותף של חברת התעופה Ukraine International Airlines לשעבר. קונסול כבוד של אוקראינה.

## ביוגרפיה
אהרון מייברג נולד במשפחה יהודית בעיר טיומן, שבמערב סיביר. כשהיה בן 10 עברה משפחתו לצ'רנוביץ, שם גדל. בשנת 1978 סיים את לימודיו בהנדסת מכונות במכון הטכנולוגי לשירותים לצרכן בעיר חמלניצקי.

בין השנים 1978-1982 לימד מכניקה במכללה למכנאות והטכנולוגיה בצ'רנוביץ. משנת 1982 עבד כמהנדס הראשי של איגוד מוסכי הרכב של צ'רנוביץ.

ב־1990, כשהיה בן 33, אהרון מייברג עם משפחתו עלה לישראל והשתכנו בחיפה, בשכונת קריית אליעזר, בזמן שאימו התקבלה למשרת רופאה בבית החולים רמב"ם.

במהלך 1991, בתקופה שלמד עברית באולפן ייזם אהרון פתיחות טיסות מיוחדות עבור עולים לישראל ממספר בירות במזרח אירופה. לצורך ארגון הטיסות הוא פנה למשפחת כספי החיפאית, בעלי חברת ספנות, הם יצרו קשר עם הסוכנות, קיבלו הסכם עבודה, וארגנו הסעת עולים לשלוש התחנות - בוקרשט, ורשה ובודפשט. על מנת לבצע את היוזמה הוקמה חברת כספי תיירות שהייתה שותפות של סוכנות, משפחת כספי ומשפחת מייברג. ב־1999 משפחת מייברג קנתה את חלקה של משפחת כספי ושל הסוכנות והפכה לבעלים מלאים של חברת כספי תיירות ותעופה.

ב-1992 יזם פתיחת קו טיסות מסחריות מקייב לתל אביב, לצורך כך פנה אהרון מייברג לליאוניד פוגרבניאק (אז מנכ"ל התאחדות התעופה האזרחית האוקראינית). הטיסה הראשונה של קייב-תל אביב בוצעה ב-24 באוגוסט 1992 במטוס Tu-154 של חברת Air Ukraine, חברת התעופה האוקראינית הלאומית ממשלתית (שקרסה ב־2002). כספי תעופה הפכה לנציגה הרשמית של חברת התעופה האוקראינית בישראל. באותה תקופה, כספי תעופה הזמינה אצל חברת Air Ukraine טיסות שכר פעם בשבועיים. חלק גדול מהטיסות האלה שימשו להעלת עולים חדשים.

ב־1994 קרן משפחת מייברג, בנהול אהרון מייברג, נכנס לשותפות שהקימה חברת תעופה פרטית אוקראינית אארוסוויט, חברת "כספי תעופה", הייתה הזכיינית בישראל של חברת התעופה האוקראינית אירוסוויט. בנובמבר 2009 משפחת מייברג מכרה 19% מהמניות החברה שהיו בבעלותה ויצאה מהשותפות.

ב־2010 נכנס כשותף לחברת התעופה יוקריין אינטרנשיונל איירליינס (UIA), ובהמשך נבחר ליו"ר דירקטוריון של יוקריין אינטרנשיונל איירליינס. בעקבות הפלישה הרוסית לאוקראינה, בפברואר 2022, השהתה החברה את פעילותה. ובנובמר 2023, בבית משפט בקייב נפתח הליך פשיטת רגל של החברה. באוקטובר 2023, הודיע אהרון מייברג על התפטרותו מהדירקטוריון של חברת התעופה יוקריין אינטרנשיונל איירליינס.

## משפחתו
נשוי לנטליה ולהם שלושה ילדים: שתי בנות: פולינה ודפנה ובן זיו. גר בהרצליה פיתוח.

הבן - זיו מייברג, מנכ"ל קבוצת כספי תיירות ותעופה וחברת תעופה הרומנית FLYYO ששייכת לקבוצת כספי.

האח - אדוארד מייברג, רופא, המייסד ויו"ר של LISOD, מרכז רפואי לאונקולוגיה בקייב.

## פרסים
* פרס נשיא אוקראינה - מסדר הצטיינות, דרגה שלישית (1999)
* פרס נשיא אוקראינה - מסדר הצטיינות, דרגה שנייה (2004)

## הערות שוליים

## קישורים חיצוניים
* 
* 
* מנכ"ל קבוצת כספי: "אנחנו עם הפנים קדימה. חווים שגשוג", באתר פספורטניוז, 3 באפריל 2023
* Дафна Майберг: "Выглядеть, как первая леди, может каждая, и я знаю секрет." באתר וסטי (ברוסית).
* Хороший проводник, כתבה באתר ג'ויש רו, 12 באפריל 2013 (ברוסית)

קטגוריה:אנשי עסקים יהודים אוקראינים
קטגוריה:ישראלים ילידי אוקראינה
קטגוריה:עולים בשנות ה-1990
קטגוריה:אנשי עסקים ישראלים
קטגוריה:ישראלים שנולדו ב-1956
יחידה 507

**יחידה 507** ידועה גם בשמות "**יחידת הממשל**", ו"**מסיל"ה**". היחידה היא יחידת ממשל ואוכלוסייה בפיקוד הצפון של צה"ל המתמחה ביצירת קשרים ותיאום עם אוכלוסייה אזרחית בשטחי אויב במהלך לחימה, לרוב מחוץ לגבולות מדינת ישראל. היחידה מורכבת בעיקר מקציני מילואים, ובעבר שירתו בה גם חיילי סדיר ואנשי קבע בפעילותה המבצעית. היחידה בייעודה המבצעי, נועדה לאפשר את רציפות התמרון בקרב היבשה המשולב, וכן הטלת רכיבי ממשל צבאי בהידרש לכך, בין השאר באמצעות יצירת קשר עם אוכלוסיית האויב, אזהרתו, והנעת אוכלוסייה מאזורי הלחימה אל מחוץ למעגלי הלחימה. בנוסף, קציני היחידה מקיימים דיאלוג עם גורמי ממשל אזרחיים, שייח'ים ומוכתרים מקומיים, כדי לתאם פעולות ושיתוף פעולה במטרה להבטיח את הצלחת המשימות הצבאיות ולהפחית סיכונים לכוחות צה"ל.

## היסטוריה
### הקמת היחידה
יחידה 507 (מסיל"ה), הידועה גם כיחידת הממשל הצבאי של פיקוד הצפון, הוקמה בתחילת שנות החמישים בעקבות הקמת הממשל והשלטון הצבאי בגליל והתפרסמה בעיקר במהלך מלחמת לבנון הראשונה בשנת 1982. שם תפקידה העיקרי היה ניהול הממשל הצבאי בדרום לבנון לאחר כיבושו על ידי צה"ל.

### משימות עבר
לאחר מלחמת ששת הימים (1967) והשתלטות על רמת הגולן הוקם ממשל צבאי ישראלי שניהל את האזור עד להחלת החוק הישראלי בגולן בשנת 1981. לאחר המלחמה צה"ל מינה מפקד צבאי לאזור, כפי שנעשה גם ביהודה, שומרון ועזה. כאשר הממשל הצבאי הופקד על ניהול חיי האוכלוסייה שנותרה בגולן (מג'דל שמס, מסעדה, בוקעתא, עין קיניא וע'ג'ר) אוכלוסייה שרובה דרוזית וכללה אף מיעוט עלווי, וכן על ניהול קרקעות, ביטחון וסדר ציבורי. הממשל פעל תחילה מבית הממשל בקוניטרה ופעל להסדיר את יחסי השלטון בעיקר עם האוכלוסייה הדרוזית-סורית שנותרה בגולן כאשר ניהול את השטח היה באמצעות צווים צבאיים, אשר הסדירו את השלטון המקומי, השימוש בקרקעות ואת הקשרים הכלכליים עם ישראל.

לאחר מבצע ליטני (מרץ 1978) בו צה"ל פלש לדרום לבנון במטרה לפגוע בתשתיות אש"ף נכבשו שטחים נרחבים בדרום לבנון, וצה"ל הטיל משטר צבאי זמני על האוכלוסייה המקומית במטרה למנוע פגיעה מיותרת באוכלוסייה המקומית תוך כדי מתן סיוע רפואי ואף אפשרויות מסחר מסוימות. הממשל האזרחי באזור המשיך להתקיים תחת שיתוף פעולה של ישראל עם צד"ל וכוחות מקומיים בתקופת רצועת הביטחון בתוך לבנון, שפעלו בחסות ישראל.

במהלך מלחמת לבנון הראשונה (1982) פעלה היחידה בשיתוף פעולה עם יחידת הממשל הצבאי של פיקוד הדרום (יחידה 522) בניהול הממשל הצבאי בלבנון. היא הייתה אחראית על תיאום עם האוכלוסייה המקומית, ניהול ענייני היום-יום והבטחת היציבות באזורים שבשליטת צה"ל, לצורך כך הוקמו נפות ממשל בערים: צור, צידון, עאליי, בחמדון וביירות.

כמו כן היחידה פעלה במסגרת מבצעים רבים כגון: ענבי זעם, מבצע דין וחשבון, חומת מגן ודרך נחושה.

#### מלחמת חרבות ברזל
היחידה היא אחת היחידות הבודדות שפעלו בו זמנית בגזרות השונות (עזה, לבנון וסוריה) במהלך המלחמה ופעולותיה היו בעלות חשיבות גדולה להצלחת התמרון בלבנון ובסוריה. במהלך פעילות צה"ל בסוריה, קציני היחידה היו הראשונים להיכנס לשטח כדי לאפשר את משימות צה"ל ולקיים דיאלוג עם שייח'ים ומוכתרים סוריים מקומיים במטרה לתאם פעולות ושיח מול גורמים אזרחים במרחב בו פועל צה"ל.

היחידה ממשיכה למלא תפקיד מרכזי בפעולות צה"ל בשטחי לחימה בהם קיים מרכיב אזרחי של אוכלוסייה ותשתיות אויב ולא מעורבים, זאת במטרה להבטיח את הצלחת הפעולה הצבאית ולהפחית סיכונים לכוחות צה"ל.

## ראו גם
* הממשל הצבאי על ערביי ישראל
* מתאם פעולות הממשלה בשטחים

## קישורים חיצוניים
* 

## הערות שוליים

קטגוריה:פיקוד הצפון
קטגוריה:ממשל צבאי
חומץ תפוחים (סדרת טלוויזיה)

**חומץ תפוחים** (באנגלית: **Apple Cider Vinegar**) היא מיני-סדרת דרמה אוסטרלית משנת 2025 שמשודרת בנטפליקס, ושהופקה על ידי See-Saw Films. בסדרה מככבות קייטלין דבר בתפקיד גורו הבריאות בל גיבסון ואלישה דבנאם-קארי בתפקיד חברתה מילה. השתיים משחקות נשים צעירות שמשתמשות ברשתות החברתיות שלהן לקידום רפואה אלטרנטיבית. גיבסון מרמה את עוקביה ואת העולם אודות אבחון סרטן שקיבלה, בעוד מילה משכנעת את אמה לוותר על טיפול רפואי מדעי. שתיהן מתות מהסרטן האמיתי שלהן שנים מוקדם יותר ממה שהיה צפוי.

## תיאור
התוכנית עוקבת אחר בל גיבסון כשהיא מבצעת הונאה על ידי העמדת פנים שיש לה סרטן במטרה לקדם רפואה אלטרנטיבית. גיבסון משיקה אימפריית תקשורת, אבל עד מהרה השקרים שלה נחשפים.

## שחקנים
* קייטלין דיוור בתפקיד בל גיבסון.
* אלישה דבנאם-קארי בתור מילה בלייק (מבוסס על ג'סיקה איינסקוף).
* עיישה די בתור שאנל, חברתה של מילה והעוזרת של בל
* טילדה קובהם-הרווי בתור לוסי, חולת סרטן ומעריצה של בל
* מארק קולס סמית' בתור ג'סטין, בעלה של לוסי
* אשלי צוקרמן בתור קלייב, בן זוגה של בל
* פיניקס ראי בתפקיד הק, מנהל משברים
* סוזי פורטר בתפקיד תמרה, אמה של מילה
* מתיו נייבל בתור ג'ו, אבא של מילה
* קתרין מק'קלמנטס בתפקיד ג'ולי, הוצאת הספרים של בל
* אסי דייוויס בתור נטלי, אמה של בל
* צ'אי הנסן בתור ארלו, בן זוגה של מילה
* ריצ'רד דייוויס בתפקיד שון
* קירן דארסי-סמית' בתור אנדרו דאל-בלו
* דוריס יואן בתור דוקטור צ'ידיאק
* סיבילה באד בתור טרה בראון
* ג'רמי סטנפורד בתור דוקטור וולש

## הפקה
סמנתה שטראוס יצרה וכתבה את הסדרה עם אניה ביירסדורף ואנג'לה בצ'ין. הסדרה מבוססת על הספר "האישה שהטעתה את העולם" מאת העיתונאים ביו דונלי וניק טוסקאנו. את כל הפרקים מביים ג'פרי ווקר, בעוד ווקר ומנהלים בחברות ההפקה See-Saw Films ו-Picking Scabs, יחד עם דיוור, משמשים כמפיקים בפועל.

ב-15 בדצמבר 2023, הוכרז על תחילת צילומי הסדרה במלבורן, אוסטרליה ובסביבתה. את המימון קיבלו יוצרי הסדרה מ-Screen Australia ו-VicScreen.

הטריילר פורסם ב-19 בנובמבר 2024. טריילר שני לסדרה שוחרר ב-16 בינואר 2025. תאריך היציאה היה ב-6 בפברואר 2025.

## קישורים חיצוניים

* 
* 

## הערות שוליים

קטגוריה:סדרות טלוויזיה על מדיה חברתית
קטגוריה:נטפליקס: תוכניות וסדרות
1985 בטלוויזיה

בערך זה מצוינים אירועים בולטים שהתרחשו במהלך שנת 1985 ונוגעים לעולם הטלוויזיה.

## אירועים בולטים

230px|ממוזער|לייב אייד, 13 ביולי 1985
* 1 בינואר – ערוץ המוזיקה VH1 מתחיל את שידוריו בטלוויזיה בכבלים בארצות הברית. הערוץ, אשר שידר בעיקר וידאו קליפים עם מוזיקת פופולרית רכה יותר, היווה באותה העת חלופה פופולרית לערוץ MTV והיה מיועד לקהל יעד מבוגר יותר.
* 4 באפריל – תחרות האירוויזיון התקיימה בגטבורג שבשוודיה. בתחרות זכתה נורווגיה, עם השיר "La det swinge" ("תן לסווינג"), אותו ביצעו צמד הפופ הנורווגי בוביסוקס!.
* 17 ביוני – ערוץ הטלוויזיה ערוץ דיסקברי מתחיל את שידוריו בארצות הברית.
* 13 ביולי – מופע הצדקה "לייב אייד", אשר אורגן על ידי בוב גלדוף ומידג' יור, התקיים במטרה לגייס כספים נוספים כדי לסייע לנפגעי הרעב באתיופיה. האירוע, אשר כלל הופעות חיות בלונדון ובפילדלפיה, שודר ברחבי העולם והפך לאחד מהאירועים הטלוויזיוניים הנצפים ביותר של השנה. לפי ההערכות צפו באירוע בסביבות 1.9 מיליארד אנשים ברחבי העולם בשידור חי, שהם בסביבות 40 אחוז מאוכלוסיית העולם באותה העת.

## סדרות ותוכניות טלוויזיה חדשות ב-1985

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1985. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1985]]**.

;**בישראל**

;**במדינות אחרות**

## סדרות ותוכניות בולטות שבוטלו או הסתיימו ב-1985

**בארצות הברית**

## נולדו

* 4 ביוני – יובל שרף, שחקנית ישראלית
* 10 ביוני – מתן חודורוב, כתב טלוויזיה ופרשן לענייני כלכלה
* 15 ביולי – תומר קאפון, שחקן טלוויזיה וקולנוע ישראלי
* 30 ביולי – מירב פלדמן, שחקנית, מנחה, וזמרת ישראלית
* 28 באוקטובר – טרויאן בליסאריו, שחקנית אמריקאית
* 2 בנובמבר – מייב דרמודי, שחקנית אוסטרלית החיה בבריטניה
* 30 בנובמבר – קיילי קווקו, שחקנית טלוויזיה אמריקאית
* 3 בדצמבר – אמנדה סייפריד, שחקנית קולנוע וטלוויזיה, דוגמנית וזמרת אמריקאית
* 10 בדצמבר – רייבן סימון, שחקנית, זמרת ופזמונאית אמריקאית

## נפטרו

* 12 בפברואר – ניקולאס קולאסנטו, שחקן ובמאי אמריקאי. שיחק את ה"מאמן" בקומדיית המצבים "חופשי על הבר" – תפקיד עליו הועמד 3 פעמים לפרס אמי (נולד ב-1924)
* 2 באוקטובר – רוק הדסון, שחקן קולנוע וטלוויזיה אמריקאי (נולד ב-1925)

## פרסים

## קישורים חיצוניים

## הערות שוליים
מטרסבורג (מחוז)

**מטרסבורג** (בגרמנית: **Mattersburg**) הוא מחוז במרכז מדינת בורגנלנד שבאוסטריה.

במחוז 19 ערים ועיירות:

## קישורים חיצוניים

קטגוריה:בורגנלנד: מחוזות